section_heading: Životopis
paragraph_text: Beda je u 19. godini primio red đakonata, a u 30. prezbiterata. Oba mu je reda podijelio biskup Hexhama sv. Ivan Beverly. Sveti Beda cijeli se je život bavio proučavanjem Svetog pisma, a bio je i marljiv i plodan pisac. Počeo je pisati već kao đakon. Uz teološke spise napisao je i nekoliko asketskih. Uz crkvenu povijest, sv. Beda je napisao i vrijedna hagiografska djela, a pisao je i gramatička i znanstvena djela. Ona su ga uvrstila među najučenije ljude srednjeg vijeka. Poznato je njegovo povijesno djelo Historia ecclesiastica gentis Anglorum.